"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii käivitus sügise esimene One Way saade
siit Helsingist Kaisaniemelt.
Saate toob teieni misjoniühendus One Way Mission.
Tere tulemast!
One Way pastorite tiim saab lisaväge.
Esa-Pekka Mattilast saab aastavahetusel One Way töötaja.
Nüüd kuuleme Esa-Pekka õpetust teemal Jumala arm.
One Way pühapäevapidu pühapäeviti kell 12.00 Helsingis
Täna on teemaks Jumala arm.
Jõuan täna puudutada ehk vaid väikest osa sellest.
Tahan rääkida kolmest mõõtmest armu juures.
Räägin selle päästvast jõust,
selle muutvast jõust
ja sellest, kuidas arm on kõik, mida vajame,
kui teenime Jumalat.
Arm päästab meid, muudab meid
ja on meie jõud, kui käime Jeesuse Kristuse teid
ning elame Tema tahtes.
Alustan Efesoslaste kirjast 4:7 -
Ent igaühele meist on antud armu Kristuse kingi kohaselt.
See on Pauluse vankumatu tõde.
Igaüks siin saalis, kes on avanud südame Jeesusele,
on vastu võtnud ka selle armu.
Kristuse kingi mõõdu järgi, ütleb Paulus.
Tahan veel rääkida, kuidas Jumal meile armu annab.
Tean, et siin on palju kokki.
Kelle köögis leidub kõige väiksem mõõdulusikas?
Kas see pole imetilluke?
Vahel on Jumala rahvas näljas,
kuna võtavad Temalt vaid 1/4 tl täie kaupa.
Jumal annab oma armastust, andeksandmist, armu, heakskiitu.
Võtame seda sinepilusikaga ja mõtleme veel,
et Jumal paneb selle pika kepi otsa ja sirutab meile kaugelt eemalt,
nagu ei tahaks meile ligineda.
Paulus rääkis üliküllusest.
Kui Jumal midagi külluslikult annab, kas seda on siis palju?
Jumal ütles ühel loomispäeval, kui Ta lõi päikse ja kuu
ja tähed.
Neid on taevas 50, kas pole? 500, 5000 või kui palju?
Kui Jumal midagi teeb, teeb Ta seda ülikülluslikult,
kui Ta nii otsustab.
Kui Jumal räägib oma armust,
annab Ta seda Kristuse annetuse mõõtu mööda.
Seda lausa tulvab.
Võiksin seda kirjeldada järgmise võrdumiga -
kui paluksin kallimalt klaasiga Jumala moodi armastust,
Ta valaks ja valaks, nii et siin kõik ujuks.
Klaas ajaks üle.
Peame mõistma, kuidas Jumal oma armu annab ja kui palju.
Meile pakutakse seda täna ülikülluslikult,
nii et läheksime nagu lõhki, kui sellest õigesti aru saame.
Tajume, et me pole Jumala armu ära teeninud.
See on antud meile kingitusena ilma ühegi teeneta.
See on Jumala üliküllusliku armu, armastuse ja soosingu avaldus
patuse inimese suhtes. See ongi Jumala arm.
Sel pole mingit pistmist sellega, milline mina olen
või mida ma teinud olen.
Jumal tahab seda armu meile välja valada.
Kus Ta seda teinud on?
Kristuses Jeesuses, kes meie eest suri.
Ta suri meie eest.
Jumal valab meile ülikülluslikult armu.
Kohtan vahel inimesi, kes pole kindlad oma päästes.
Tiituse kirjas öeldakse, et Jumala arm ilmus päästeks.
Kerime veidi tagasi.
Kas arm tuli ära teenida? Kas selleks peab töötama?
Kas tuli olla hea poiss või tüdruk, et kingiks armu saada?
Ei.
Ometi vaevavad paljud pead, kas nad on ikka päästetud.
Kui mõistaksime, mis Jumala arm on! See ei sõltu sinust, vaid Jumalast.
Ta annab seda patusele inimesele oma meele järgi.
Ta annab seda sulle, ilma sinu teeneteta,
ilma sinu pingutuste ja katseteta.
Ta annab seda, et sa päästetud saaksid.
Mida kingitusega teha?
Kui oleme rumalad, ei võta me seda vastu.
Nii lihtne see ongi.
Kui oleme targad ja alandlikud, võtame selle vastu.
See on ainus, mida armuga teha. Vastu võtta.
Mu armsam pakub mulle vett.
Kui olen alandlik, ütlen: Aitäh, kallis, ja joon klaasi tühjaks.
Kui olen rumal ja põikpäine, ütlen: Sinult ma küll midagi ei taha.
Kui tahad sügaval südames päästet kogeda, pead ütlema:
Ma võtan vastu.
Kui mul oleks viskamiseks padi ja küsiksin teilt:
Kes tahab seda vastu võtta?
Lapsed reageerivad entusiastlikult.
Nad võtavad avasüli vastu.
Võime eriti põikpäiselt öelda: Minule ei loobita mingit patja!
Laps aga võtab avasüli vastu, sest teab, et ta ei pea seda teenima.
Isa on hea ja tahab anda. Ta annab kingituseks.
Selline arm on ilmunud meile päästeks.
Loodan, et kõigepealt läheb see sõna sügavale sinusse,
sulanduks sinusse ja saaks sinu osaks.
Milline arm, Jumala üliküllusliku soosingu avaladus,
on seda saalitäit täna õnnistanud!
See peaks igale palgele naeratuse tooma.
Ons see tõesti tõsi?
See on tõsi!
Jumala arm on ilmunud päästeks. Tiituse 2:11
Ka Efesose kiri räägib armu ja pääste seosest.
Need vanad, armsad kirjakohad, millest on laulegi kirjutatud.
"Sest teie olete armu läbi päästetud usu kaudu."
Haarame sellest kinni usu läbi!
Kui paljud teist uskusid, et siin on täna kell 12 teenistus?
Kas keegi võitles tänaval: "Mis siis, kui ikkagi pole?
Üritan uskuda, et toimub teenistus."
Isegi kui keegi oleks otsustanud mitte uskuda,
ei tühistaks see teenistust.
See toimub siin sellele vaatamata, kas mõni möödakäija usub või ei.
Kui paljud usuvad, et tool, millel istud, kannab sind?
Paljud julged uskusid sedagi.
Kasutame usku lapsemeelselt. Kogu elu on usus käimine.
Meiegi uskusime, et tee Turust Helsingisse on lahti,
ja saame seda mööda sõita.
Oleksime võinud Turus otsustada, et Turu maantee pole enam korras:
Ma ei usu!
Kui paljud jätavad armu ja pääste vastu võtmata,
ning ütlevad: Ma ei usu.
Isegi kui inimene ei usuks, isegi kui kogu maailm hüüaks:
Ei ole päästet Kristuses! Ei ole Jumalat!
Seegi ei tühistaks Jumalat.
Miski ei tühista Jumala päästetööd Jeesuses Kristuses.
Meie oleme hullud, kui ei sirutu oma südames
selle tohutu tõelise pääste poole. Loodan, et sina sirutud
selle päästekindluse poole. See ei sõltu sinust,
vaid Jumalast, kes on vägev ja võimas.
Ta armastab sind ja igatseb vaimu, kelle Ta sinusse on pannud.
Päästearm on nüüd selge.
Lähme edasi.
Üks Jumala armu tahk on minu jaoks väga põnev -
armu muutev vägi.
Kui leiad Jumala armu, saab su elu uueks otsekui annina.
Võib-olla oled püüdnud kogu elu hea inimene olla.
Mina püüdsin 23. eluaastani.
Oh seda vabaduse päeva, kui Jeesus ütles:
Sina oled paha, aga Jeesus on hea.
Ja Jeesusest piisab ka mulle.
Oli tohutu vabanemine jõuda hingamisse,
et Tema üksi võib mind muuta. Võin ju proovida, aga komistan.
Kui aga leian armu, leian oma elus väe,
mis mind muudab.
Kui sa ei usu ja arvad, et mõtlesin selle välja,
lähme Tiituse 2. peatükki.
"Jah, Jumala arm on ilmunud päästvana kõigile inimestele."
Ja siis järgneb võimas salm.
Pääste on alles algus, sünnimoment.
Seejärel algab pikk teekond.
Ja oleks hull, kui Ta meid päästaks ja siis omapäi jätaks.
Ta pakub armu meie teekonnale ja muutusprotsessiks.
"Arm kasvatab meid, et me, öeldes lahti jumalakartmatusest
ja ilmalikest himudest,
elaksime praegusel ajal mõõdukalt ja õiglaselt ja jumalakartlikult."
Kas meie usuelu ei saa selle peale mitte uut hoogu?
Kas arm on tõesti selline?
Arvan, et kui kuulutame armu, tekib lõpuks küsimus,
millele Pauluski Roomlaste 6. peatükis vastas.
Kas peame jääma pattu, et arm suureneks?
Kui kuulutame armu õigesti, mõistame,
et see on teenimatu kingitus.
Roomlaste kirjas vastati:
See on nii võimas, et me ei saa jääda pattu.
See on ärateenimatu, see on võimas,
sest võtab patuse inimese just nii nagu ta on,
ilma et ta oleks suutnud end enne muuta.
Nii Jumala arm meiega kohtubki.
Meil oleks kõigil lips läbi,
kui Jumal poleks meile niiviisi vastu tulnud.
Oleksime hukas.
Loodetavasti mõistame varem või hiljem,
et oleme armust päästetud ja pole seda ära teeninud.
Ja mõistame ka oma usuelus, et vajame armu igapäevaselt.
Armu, mis meid kannab ja õpetab elama,
nii nagu kristlane peab elama.
Jumal ei kehtesta meile käsuseaduse nõudmisi,
vaid asetab meid armutiibadele.
Sinu rõõmuks tuleb loobuda patust, kuna sind on kohanud nii suur arm.
Sinu rõõmuks tuleb loobuda kõigest valest.
Sa ei vaata enam teatud netilehti, kuna arm kannab sind.
Sa pole enam mänguautomaatide ori, sest arm kannab sind.
Pornograafia ei ahelda sind, sest arm on sind kasvatanud
hülgama kõike jumalakartmatust ning aitab sul elada mõõdukalt.
Nii tahab Jumal anda meile tõeliselt muudetud elu
oma armu kaudu.
Mitte nõudes, vaid meie märgates,
et oleme armunud Jeesusesse ja see armastus muudab mind.
Usun, et oleme seda armu kogenud, mis aitab meil muutuda.
Tiituse 2:12 - Arm kasvatab meid.
Sa ei saa elada enam endale, sa ei saa elada endiselt,
kui oled tulnud Jumala armu alla.
Su sisse on antud Jumala armastus, Püha Vaim on valatud sinu sisse.
See aitab sind, see õpetab sind. See näitab sulle õiget ja vale teed.
Meiega käib kaasas seesmine õpetaja: Püha Vaim,
kes kannab ja juhib meid nii, et elame armus,
ning hülgame jumalakartmatuse.
Kas usud, et Soome rahvas vajab tõelist meeleparandust?
Jumalal pole mingit uut eluviisi. Tal on seesama vana eluviis,
kus viime oma lihalikkuse ristile. Me ei suuda seda ise risti lüüa,
kuid Jeesus Kristus on selle meie eest risti löönud,
et võiksime leida elu Jumala armus.
Tean, et Jumal mõjutab meie tahtemaailma,
seda mida tähtsaks pean ja tahan; mida vaatan ja kuulan;
millele oma aja kulutan; kuhu oma raha panen.
Jumala arm mõjutab seda.
Jumal valab sellise armastuse meie südameisse,
oma pühaduse ja õigsuse suhtes, et elu muutub,
ja rahvas näeb meie eludest, kellele me kuulume.
Just sellist ärkamist vajamegi, mis muudab elu.
Et patune parandaks Armuandja ees meelt.
Sellist ärkamist, kus näeme, et me ei suuda end ise muuta,
me ei suuda vabaneda sõltuvustest,
kuid Jumal valas mu ellu ülikülluslikult armu.
Olen täna uus mees või naine, uus loodu Kristuses,
sest kohtusin armuga.
Ülistus Issandale!
Heebrealaste kiri õhutab meid julgelt Jumala armutrooni ette tulema.
Meil on armuajastu.
Täna on võimalik tulla Jeesuse Kristuse juurde.
Võid oma südames läheneda elavale Kristusele.
Johannese evangeelium ütleb, et Ta on täis armu ja tõde.
Täis armu ja tõde.
Kui lähened Jeesusele, ei lähene sa karmile kohtunikule,
vaid armutroonile.
Lähened Jumala isikule, kes suudab sind päästa
ja muuta põhjalikult su elu.
Toon paar näidet.
Leiate neid Piiblis kümneid.
Näiteks Sakkeus.
Mis juhtus vihatud maksukogujaga,
kui ta kohtus armu ja tõe ehk Jeesuse Kristusega?
Ta ronis metsviigipuu otsa - viljatu mees viljatu puu oksale.
Ta koges kirjeldamatut üllatust.
Tahaksin, et meiegi kõik üllatuksime täna Jumala armust,
et arm ja tõde tuleks meie juurde, kutsuks meid nimepidi
ja ütleks: Tule puu otsast alla. Tule välja lehtede varjust,
ja tule Jumala valgusse.
Näeme siit, kuidas arm ja tõde käsikäes käivad,
kõigepealt inimese päästavad ja siis teda põhjalikult muudavad.
Mida Sakkeus tegi?
Ta oli hämmingus.
Kui kohtad Jumala armu, on esmaseks reaktsiooniks hämming.
See ei saa tõsi olla!
Sakkeuski ei teeninud armu ära. Ta oli kurikuulus petis.
Ta vääris vangistust, ja võlgade kinni maksmist.
Ta kohtus aga armu ja tõega.
Jeesus Kristus ei pidanud talle isegi tõde ette lugema hakkama,
sest arm, mida ta kohtas, muutis teda
ja ta oli valmis lubama rohkemgi, kui ta suuteline oli.
See kirjeldas tema muudetud südamehoiakut:
Nüüd ajame asjad õigesti korda!
Kuulsin ühest mehest Pohjanmaal, kes oli aastaid seotud uimastite
ja kuritegevusega, ning tuli usule ja kohtus armuga.
Ta ütles, et on oma elu raisanud kõiksugusele valele,
ja loeb nüüd Piiblit nagu hull, et seda tasa teha.
Ta loeb tundide kaupa Piiblit
ja Issand kasutab teda evangeeliseerimisel.
Ta annab tagasi, mida hingevanelane talt röövis.
Kui Jumala arm tuleb, see muudab meid,
ja anname oma aja teistele asjadele.
Seda teeb Jumala arm.
Seda armu kohtas ka Sakkeus.
Ta mõistis, et see on teenimatu.
Et Jeesus osutas talle ülikülluslikku headust.
Nad läksid isegi sama katuse alla sööma!
Aga Naine Sühhari kaevul?
Kui ta kohtus Jeesuse Kristusega, kohtus ta armu ja tõega,
mida Jeesus täis oli.
Kui vestlus edenes, tundis naine südames pistet,
kui Jeesus talle kogu mineviku ette ladus.
Ta rääkis, mitu meest tal oli olnud.
Tal tekkis hetkeks kaitsereaktsioon ja ta oleks tahtnud teemat vahetada:
Kas palvetada Kaisanieme või Uudenmaa tänaval?
Kus on tõelised kummardajad?
Ta peaaegu lukustas oma südame, kuid arm võitis.
Ta ei jäänud lukku, vaid avas oma südame Jumala armule.
Jeesus oli talt küsinud:
Kui sa tunneksid seda, kes sinuga räägib, ja Jumala andi,
paluksid sa temalt ...
Kui tunneme täna siin Jumalat, ja tema armuanni ületamatut suurust,
poleks siin ühtki, kes Talt ei paluks.
Siin on paljusid, kes on hakanud seda vett juba jooma.
Mõistnud, et kraan on lahti.
Mina võin avada oma südame, lasta sel armul südamesse tulvata,
lasta sel end päästa ja puhastada, muuta mind, anda mulle andeks
ja anda mulle uue alguse. Seda teeb Jumala arm.
Nii kohtus naine Sühhari kaevul tohutu armu ja armastusega.
Aga ta kohtus ka Jumala tõega;
armu ja tõe kombinatsiooniga, mis kõigepealt patust päästab,
kuid ka vabastab patu orjusest.
Sellepärast Paulus kirjutaski:
Kas peaksime jääma patusse, et arm suureneks?
Ta vastas: Jumal hoidku selle eest! Mitte mingil juhul!
Milleks te Jumala armu peate?
Mis arm see oleks, kui inimene võiks oma patus jätkata?
Meil on selline arm, mis laseb meil patust loobuda.
Millist armu me tahame?
Loodan, et seda armu, mida Jumal tahab anda.
Sõnas on nii suuri tõotusi.
Jeesus tahab puhastada kogudust, et see oleks ilma pleki ja kortsuta.
Mõelge, kuidas Ta loodab oma risti tööle
sinu ja minu ja koguduse jaoks!
Meie viskaks kohe labida käest ja ütleks: Võimatu.
Tema aga usaldab oma armu ja võimsust,
mille Ta ristil teenis patuste inimeste eest.
Mis inimesele on võimatu, on Jumalale võimalik.
Tema suudab muuta sind, mind ja kogu ülemaailmset kogudust.
Ta annab armu ülikülluslikult.
Kas poleks tark armuajastul Jumala armutrooni ette astuda,
et keegi ei peaks ilma armuta Jumala kohtujärje ette minema.
Tahan täna vähemalt Tema armutrooni ette astuda,
et oleksin siis valmis Tema ees kirkuses põlvitama
ja oma elust aru andma, nagu igaüks meist.
Täna pakutakse meile armu, et võiksime seal kohtuda Jeesusega
ilma hirmuta, süüta ja häbita.
Esa-Pekka Mattila õpetus jätkub nädala pärast.
Saate lõpuks tähtis teade -
One Way Mission tähistab 20. - 22. septembrini 30. juubelit.
Pidustused algavad traditsioonilise Reede Kristusele õhtuga
Helsingi Vanas kirikus reedel kell 21.00
30. aastapäeva juubelipidu toimub Helsingi Kultuurimajas
laupäeval, 21. septembril, kell 14 ja 18 algavail üritustel.
Pidu jätkub pühapäeval Pühapäevapeoga NMKY peosaalis,
kus üritus algab kell 12.00.
Pane kalendrisse kirja: 20. - 22. september.
Aitäh vaatamast! Kohtumiseni järmisel nädalal!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri